Għandna parabbola li turina kif għandna nitolbu dejjem u bla ma naqgħtu qalbna. Nitolbu ta' kuljum u mhux meta jkollna bżonn xi ħaġa. Ġesù jsejħilna biex nitolbu "bla ma naqtgħu". Kollha ngħaddu minn mumenti ta' għejja u ta' qtigħ il-qalb, fuq kollox meta t-talba tagħna donnha m'hix tħalli frott. Imma Ġesù jiżgurana: b'differenza mill-imħallef diżonest, Alla malajr jisma' lil uliedu, anki jekk dan ma jfissirx li jagħmlu skond iż-żminijiet u bil-manjiera li rridu aħna. It-talb m'hux xi bakketta maġika! Hu jgħinna nżommu sħiħa l-fidi tagħna f'Alla, biex nafdaw Fih imqar meta ma nifhmux ir-rieda tiegħu. It-talb mhux ħafna tlablib, bħal papagal, imma t-talb joħroġ mill-qalb: fejn niffissaw il-ħarsa tagħna fuq il-Mulej, nisimgħu lill-Mulej u nistaqsuh lill-Mulej. Meta nitolbu inkunu qegħdin niftħu l-bieb ta' qalbna għall-Mulej biex huwa jkun jista' jidħol. Meta jkun hemm problema, xi sitwazzjoni diffiċli, nitolbu biex niftħu l-bieb għall-Mulej biex huwa jkun jista' jagħmel xi ħaġa. Jekk nagħlqu l-bieb, Alla ma jista' jagħmel xejn. Talb li ma jkunx xi ħaġa formali, imma li ħiereġ mill-qalb. Il-frott tas-silenzju hu t-talb. Il-frott tat-talb hi l-fidi. Il-frott tal-fidi hi l-imħabba. Il-frott tal-imħabba hu s-servizz. Il-frott tas-servizz hu l-paċi……Dan huwa l-miraklu tat-talb Lanqas hemm talb part-time. U r-raġuni ta' dan kollu huwa għaliex Alla jħobb il-persuna kollha u jixtieq dak kollu li jien. Għalhekk KONSISTENZA fid-dixxipulat titlob KONSISTENZA fit-talb…u KONSISTENZA fit-talb jibni d-dixxipulat. F'kelma oħra ma hemmx separazzjoni bejn il-ħajja u t-talb. L-għan huwa l-istess, l-integrazzjoni tal-persuna tiegħi innifsi fil-proġett nisrani. Għalkemm ir-relazzjoni hija primarja. It-talb huwa mportanti u kif ngħix huwa t-test tat-talb tiegħi. L-għan tat-talb m'hux li nibdel l-moħħ ta' Alla, imma li nibdlu lilna nfusna u li nimxu l-quddiem. Twieled f'Fuenllana, Ciudad Real (Spanja) minn ġenituri reliġjużi u twajba u li minnhom wiret l-imħabba lejn il-proxxmu. Huwa ħa l-isem mill-belt Villanueva de los Infantes, li fiha marret toqgħod il-familja. Ta' ħmistax-il sena bagħtuh biex jistudja fl-Università ta' Alcalà fejn fl-1509 ħa it-titlu ta' għalliem tal-loġika, fiżika u metafiżika. Għal tliet snin studja t-teoloġija u waqaf biss bejn l-1512 u l-1516 meta ħa l-katedra tal-loġika. Il-ħmistax-il sena li dam f'Alcalà wrew għal ħajtu kollha l-karattru tal-ħniena u tat-tjieba tiegħu. Fl-1516 mar Salamanca biex jidħol fl-Ordni Agostinjan u ħa l-quddiesa fl-1518 meta kellu 32 sena. Is-superjuri mill-ewwel intebħu bl-għerf tiegħu u għalhekk beda jingħata ħatra wara l-oħra: sar Pirjol f'Salamanca (1519-21) u wara reġa' ġie magħżul għas-snin 1523-1525, sar Viżitatur tal-Provinċja ta' Castilla (1525-27), Provinċjal tal-Provinċja ta' l-Andalusija (1527-29), Pirjol ta' Burgos (1531-34), Provinċjal ta' Castilla (1534-37) u reġa' Pirjol ta' Burgos (1541-44). Karlu V li kellu stima kbira lejh bħala wieħed importanti għar-riforma tar-renju tiegħu ħatru bħala predikatur u konsulent tiegħu u meta fl-1544 is-sede arciveskovili ta' Valenzja kienet mingħajr isqof huwa ppreżentah bħala l-isqof ta' din il-belt. Valenzja kienet f'qagħda spiritwali ħażina billi kienet ilha għal seklu mingħajr isqof, ħafna qassisin ma kinux mixjin tajjeb u l-mori kienu qed iqumu. Tumas l-ewwel m'għamel kien li ikkristjanizza d-djoċesi mill-ġdid u biex jifforma kleru li b'għemilu jagħti xhieda vera waqqaf kulleġġ-seminarju fl-1550. Għajjat sinodu u mar jinvista l-paroċċi kollha b'id ħabrieka u ta' veru missier. Fost il-ħafna opri pastorali li għamel ta' min isemmi tnejn minnhom: l-għajnuna lill-foqra u l-evanġelizzazzjoni tal-mori. Il-bżulija tiegħu u ħidmitu fost in-nies għamlu minnu bniedem ta' rispett kbir għal żmienu u ta' isqof ideali. Miet fl-1555 u ġie ddikjarat beatu fl-1618. Il-fdalijiet tiegħu qegħdin fil-katidral ta' Valenzja. Min hu l-agostinjan għalik? Għalija tkun tassew Agostinjan jekk dak li tag ħmel tagħmlu mill-qalb u bil-qalb fl-ispirtu tar-Regola ta' Santu Wistin. Fi żmien Ġesù, li xi ħadd ikun marid bil-lebbra, kien mwarrab u eskluż mis-soċjetà. Issa wkoll Samaritan huwa persuna eskluża għaliex il-Lhud u s-Samaritani ma kienux jmorru tajjeb bejniethom. Fl-istorja li għandna, dan ir-raġel kien eskluż doppjament, kemm bħala Samaritan u bħala lebbruż. U llum, min huma 'l-lebbrużi' moderni? Lil min qed neskludu? Eżempju: xi ħadd li ma jaqbilx magħna u għandu opinjoni differenti, xi ħadd ta' kulur politiku ieħor, jew ta' orjentazzjoni differenti, jew ta' kulur tal-ġilda, jew ta' reliġjon differenti, jew ukoll l-qasma ġeografika anke f'pajjiżna, jew jekk għandux edukazzjoni jew le, jew jekk għandux esperjenza fix-xogħol jew le… U għalik min huma l-lebbrużi u s-Samaritani, dawk il-persuni esklużi, ta' żminijietna? Il-fejqan ta' dawn il-lebbrużi ma hux biss fejqan fiżiku, imma huwa wkoll li terġa' ġġib lura lil dawk il-persuni li kienu mwarrba mill-komunità. Jista' jkun li int ukoll esperjenzajt il-moviment mill-esklużjoni għal inklużjoni. X'kien iffiser għalik li erġajt ġejt aċċettat għal darba oħra meta kont eskluż? Eżempji, meta rranġajt ma' ħabib tiegħek wara xi argument, jew li smajt l-opinjoni ta' xi ħadd ieħor li kont qabel mal-ewwel warrabtu, jew li ftaħt bieb għal xi ħadd ieħor. Irrifletti ukoll f'eżempji oħra. U marbuta ma' din: Min kienu dawk il-persuni għalik (qishom Ġesù ieħor għalik), li ħadmu, akkumpanjawk f'din il-bidla mill-esklużjoni għal inklużjoni? Hemm diversi nies li qed jaħdmu biex jitwaqqaw ħitan fis-soċjetà tagħna fejn ifittxu l-inklużjoni lejn dawk li s-soċjetà għamlithom il-lebbrużi tal-lum. Min qed jagħmel dan kollu? Fejn rajtu jsir dan? U fejna l-bxara t-tajba f'din l-azzjoni? (li jkun qed ikompli l-missjoni u ministeru ta' Ġesù fil-ħajja ta' kuljum) Għalhekk, din is-silta tgħinna nirriflettu fuq l-ministeru ta' Ġesù lejn dawk esklużi u wkoll r-rispota ta' gratitudni minn persuni li ma konnix qegħdin nistennew . Nirriflettu aħna wkoll bħala nsara lil min huma dawk il-persuni li qegħdin neskludu, u kif ser ndewquhom l-imħabba u l-ħniena ta' Kristu. M in hu l- agostinjan għalik? Dak li, jing ħata kollu kemm hu għas-servizz ta' Kristu u tal-Knisja tiegħu fuq l-eżempju u t-tagħlim ħerqan ta' Santu Wistin